
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 648 


24 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών ειδικής γνωμοδοτικής επιτροπής επί 
αιτημάτων υπαγωγής στην άοπλη θητεία ή την 
εναλλακτική πολιτική κοινωνική υπηρεσία. 1 

Πρόγραμμα επιχορήγησης επιχ/σεων για την απασχό¬ 
ληση ανέργων έτους 2002. 2 

Έναρξη λειτουργίας της Α.Ε. «Παρατηρητήριο Απα¬ 
σχόλησης Ερευνητική Πληροφορική Α.Ε.». 3 

Χαρακτηρισμός του έργου «Ανακαίνηση όψεων κτηρί¬ 
ου Υπουργείου Υγείας και Πρόνοιας» ως ειδικού και 
γενικότερης σημασίας και ορισμός φορέα εκτέλε¬ 


σής του. 4 

Τροποποίηση απόφασης συγκρότησης Κεντρικής Επι¬ 
τροπής Μεταγωγών. (Κ.Ε.Μ.). 5 

Τροποποίηση της απόφασης συγκρότησης του Κε¬ 
ντρικού Αρχαιολογικού Συμβουλίου. 6 


Τροποποίηση της απόφασης 48/25.7.2000 συνεδρία¬ 
σης του Δ.Σ. της Εταιρίας Εκκαθάρισης Συναλλα¬ 
γών Επί Παραγώγων Α.Ε. «Κανονιστικό πλαίσιο για 
την εκκαθάριση συναλλαγών επί Χρηματοοικονομι¬ 
κών Προϊόντων μέσω της Εταιρίας Εκκαθάρισης 
Συναλλαγών Επί Παραγώγων» (ΕΤ.Ε.Σ.Ε.Π.) (ΦΕΚ 
Β'960/31.7.2000), όπως ισχύει. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 679/Φ.59/14.5.2002 
Κ.Υ.Απερί «Ανασυγκρότησης 1ης Επιτροπής Πα¬ 
ρακολούθησης για το Επιχειρησιακό Πρόγραμμα 
Σιδηρόδρομοι, Αεροδρόμια, Αστικές Συγκοινω¬ 
νίες» των Υφυπουργών Οικονομίας και Οικονομι¬ 
κών και του Υπουργού Μεταφορών και Επικοινω¬ 
νιών. 8 


ΑΠΟΦΑΣΕΙ Σ 

Αριθ.Φ.420/100/4342 (1) 

Ορισμός μελών ειδικής γνωμοδοτικής επιτροπής επί αι¬ 
τημάτων υπαγωγής στην άοπλη θητεία ή την εναλλα¬ 
κτική πολιτική κοινωνική υπηρεσία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις των παραγράφων 1 και 2 του άρθρου 20 
του ν. 2510/97 «Ρύθμιση στρατιωτικών υποχρεώσεων ορι¬ 
σμένων κατηγοριών στρατευσίμων, ανυπότακτων και 
οπλιτών, τροποποίηση διατάξεων της στρατολογικής νο¬ 
μοθεσίας, καθιέρωση εναλλακτικής υπηρεσίας και άλλες 
διατάξεις» (ΦΕΚ136Α'). 

β. Τις διατάξεις του άρθρου 29 Α’ του ν. 1558/85, που 
προστέθηκε με το άρθρο 27 του ν. 2081/92, όπωςαντικα- 
ταστάθηκε με το άρθρο 1 (παρ. 2) ν. 2469/97. 

γ. Τις διατάξεις του άρθρου 2 του ν. 2993/02 (ΦΕΚ 58 τ. 
Α') «Τροποποίηση διατάξεων του Κώδικα Οργανισμού Δι¬ 
καστηρίων και κατάστασης δικαστικών λειτουργών (κ.ν. 
1756/1988) και του Κώδικα Δικαστικών Υπαλλήλων (κ.ν. 
2812/2000). 

δ. Την λήξη της θητείας της δεύτερης συσταθείσας ει¬ 
δικής γνωμοδοτικής Επιτροπής επί αιτημάτων υπαγωγής 
στην άοπλη θητεία ή την εναλλακτική πολιτική-κοινωνική 
υπηρεσία την 31.12.2001. 

δ. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

1. Λόγω λήξης της θητείας της Επιτροπής που συ¬ 
γκροτήθηκε με τη Φ. 420/179/10279/Σ. 78/2 Φεβ. 2000 
Κοινή Απόφαση των Υπουργών Εθνικής Άμυνας, Δικαιο¬ 
σύνης και Εθνικής Παιδείας και Θρησκευμάτων «Ορι¬ 
σμός μελών ειδικής γνωμοδοτικής Επιτροπής επί αιτη- 

μάτων υπαγωγής στην άοπλη θητεία ή την εναλλακτική 
πολιτική -κοινωνική υπηρεσία», (ΦΕΚ 1117/97 Β') ως μέ¬ 
λη της προβλεπόμενης από την παρ.Ι του άρθρου 20 
του Ν. 2510/97 (ΦΕΚ 136Α'), ειδικής γνωμοδοτικής επι¬ 
τροπής ορίζουμε: 

α. Τακτικά: 

(1) Δημήτριο Κατωπόδη, Πάρεδρο του Νομικού Συμ¬ 
βουλίου του Κράτους ως Πρόεδρο. 

(2) Χρήστο Λυριντζή, Αναπληρωτή Καθηγητή του Τμή¬ 
ματος Πολιτικών Επιστημών του Πανεπιστημίου Αθη¬ 
νών. 

(3) Γεώργιο Σωτηρέλη, Επίκουρο Καθηγητή του τμήμα¬ 
τος Πολιτικών Επιστημών του Πανεπιστημίου Αθηνών. 

(4) Ζαχαρία Σπαθόπουλο Ταγματάρχη Στρατολογικού 
Σώματος και 

(5) Γεώργιο Πέτροβα Επίατρο ως μέλη. 

β. Αναπληρωματικά: 

(1) Γεώργιο Ανδρέου, Πάρεδρο του Νομικού Συμβουλί¬ 
ου του Κράτους ως Πρόεδρο. 

(2) Πασχάλη Κιτρομηλίδη Καθηγητή του τμήματος Πο¬ 
λιτικών Επιστημών του Πανεπιστημίου Αθηνών. 

(3) Μιχαήλ Σπουρδαλάκη Αναπληρωτή Καθηγητή του 
τμήματος Πολιτικών Επιστημών του Πανεπιστημίου Αθη¬ 
νών. 

(4) Περικλή Τσιτσάνη Αντισμήναρχο Υγεινομικού Σώμα¬ 
τος και 

(5) Πασχάλη Γιαννούλη Ταγματάρχη του Στρατολογι¬ 
κού Σώματος ως μέλη 

2. Καθήκοντα Γραμματέα της επιτροπής εκτελεί κατώ¬ 
τερος αξιωματικός της Διεύθυνσης Στρατολογικού ΓΕΕ- 
ΘΑ, ο οποίος ορίζεται από τον πρόεδρο της, προετοιμά¬ 
ζει τους σχετικούς φακέλλους και τηρεί πρακτικά των συ¬ 
νεδριάσεων. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευση της. 

Αθήνα, 20 Μάίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Ν. ΧΡΙΣΤΟΔΟΥΛΑΚΗΣ Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 30407 (2) 

Πρόγραμμα επιχορήγησης επιχ/σεων για την απασχόλη¬ 
ση ανέργων έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ.368/89 «Οργανισμός του 
Υπουργείου Εργασίας» (ΦΕΚ 163/Α/16-6-98). 

3. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ258/Α/6-11-01). 

4. Τις διατάξειςτου Ν.Δ. 212/69 «ΠερίΟργανώσεως και 


Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

7. Τις υπ’ αριθμ 607/26.2.2002 & 963/26.3.2002 αποφά¬ 
σεις του Δ.Σ. του ΟΑΕΔ (αριθμ. συνεδρ.7/26.2.2002 
&11/26.3.2002) που μας υποβλήθηκε με τα υπ’ αριθμ. 
Β106460/11.3.2002 & Β108876/3.4.2002 έγγραφά του. 

8. Την με αριθμ. πρωτ. 101106/2002 απόφαση ένταξης 
της πράξης «Πρόγραμμα επιχορήγησης επιχ/σεων για 
την Απασχόληση Ανέργων (ΝΘΕ) 2002 στο Ε.Π. «Απασχό¬ 
ληση και Επαγγελματική Κατάρτιση». 

9. Τις διατάξεις της παρ. 3 του άρθρου 22 του Ν. 
2362/95 «Περί Δημοσίου Λογιστικού, ελέγχου των δαπα¬ 
νών του κράτους και άλλες διατάξεις» (ΦΕΚ 247/Α/95), 
αποφασίζουμε: 

Καταρτίζουμε πρόγραμμα επιχορήγησης ιδιωτικών 
επιχ/σεων για την απασχόληση δεκαπέντε χιλιάδων ανέρ¬ 
γων ηλικίας 18-60 ετών σε νέες θέσεις εργασίας οι οποί¬ 
ες είναι πρόσθετες εκείνων που τυχόν δημιουργούνται 
στο πλαίσιο επενδυτικού σχεδίου ενταγμένου σε άλλο κα¬ 
θεστώς ενισχύσεων. 

Το πρόγραμμα υλοποιείται μέσω της κατανομής των 
επιχορηγούμενων θέσεων στις κατά τόπους Υπηρεσίες 
Απασχόλησης του ΟΑΕΔ, η οποία θα γίνει με απόφαση 
του Διοικητικού του Συμβουλίου, ύστερα από σχετική ει¬ 
σήγηση, με βάση α) την εγγεγραμμένη ανεργία σε επίπε¬ 
δα Νομού και Υπηρεσίας υπολογιζόμενη σε συγκεκριμέ¬ 
νη χρονική περίοδο β) τη ζήτηση των επιχειρήσεων σε 
προηγούμενο πρόγραμμα ΝΘΕ που ολοκληρώθηκε και γ) 
έρευνα εργατικού δυναμικού της ΕΣΥΕ σε περιφερειακό 
επίπεδο. Γ ιατην επίτευξη των στόχων του προγράμματος 
ο ΟΑΕΔ έχει τη δυνατότητα ανακατανομής των θέσεων 
αυτών. 

1. ΠΡΟΤΕΡΑΙΟΤΗΤΕΣ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Από τις 15.000 θέσεις: 

• τουλάχιστον 67% θα καλυφθεί στο πλαίσιο της πολι¬ 
τικής πρόληψης της μακροχρόνιας ανεργίας και θα αφο¬ 
ρά: 

- άνεργους-ες νέους και νέες ηλικίας 18-25 ετών, οι 
οποίοι-ες είναι εγγεγραμμένοι-ες άνεργοι-ες έως 6 μήνες 
στα μητρώα ανέργων του Ο.Α.Ε.Δ. 

- άνεργους-ες ηλικίας 26-60 ετών, οι οποίοι-ες είναι εγ- 
γεγραμμένοι-ες άνεργοι -ες έως 12 μήνες στα μητρώα 
ανέργων του Ο.Α.Ε.Δ. 

• έως 33% θα καλυφθεί στο πλαίσιο της πολιτικής κα¬ 
ταστολής της μακροχρόνιας ανεργίας και θα αφορά: 

- άνεργους-ες νέους και νέες 18-25 ετών, οι οποίοι-ες εί¬ 
ναι εγγεγραμμένοι-ες άνεργοι-ες τουλάχιστον 6 μήνες 
στα μητρώα ανέργων του Ο.Α.Ε.Δ. 

- άνεργους-ες ηλικίας 26-60 ετών, οι οποίοι-ες είναι εγ- 
γεγραμμένοι-ες άνεργοι-ες τουλάχιστον 12 μήνες στα μη¬ 
τρώα ανέργωντου Ο.Α.Ε.Δ. 

• το 60% θα καλυφθεί από γυναίκες. 

• το 50% των θέσεων θα καλυφθεί από νέους ηλικίας 18 
έως 25 ετών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94 όπως τροποποιήθηκε και ισχύει σήμερα 
(ακόμη και αν εξαιρούνται ορισμένες κατηγορίες του 
προσωπικού τους από το Ν. 2190/94). 

β. Όλες οι Τράπεζες και οι θυγατρικές τους εταιρίες, οι 
ΔΕΚΟ και οι θυγατρικές τους εταιρείες, που διέπονται 
όσον αφορά στην πρόσληψη του προσωπικού τους από 
τις διατάξεις του Ν. 2190/94 όπως τροποποιήθηκε και 
ισχύει σήμερα, καθώς και οι αεροπορικές επιχειρήσεις 
και οι θυγατρικές τους. 

γ. Οι επιχ/σεις που λειτουργούν στους Νομούς Γρεβε- 
νών, Λάρισας, Φθιώτιδας, Ιωαννίνων, Άρτας, Θεσπρωτίας 
και Πρέβεζας όπου εφαρμόζεται πρόγραμμα Ολοκληρω¬ 
μένης Παρέμβασης. 

δ. Η Ε.Π.Α.Ε., οι Π.Α.Ε., οι Κ.Α.Ε. τα αθλητικά σωματεία 
(πλην αυτών των ΑΜ ΕΑ), οι πολιτικές οργανώσεις, τα κόμ¬ 
ματα, τα νυχτερινά κέντρα, δισκοθήκες, πρακτορεία 
ΠΡΟΠΟ, ΛΟΤΤΟ, λαχείων, αίθουσες ψυχαγωγίας και εκ¬ 
μετάλλευσης ψυχαγωγικών και ηλεκτρονικών παιχνιδιών 
τυχερού χαρακτήρα, τα λούνα-παρκ, τα φροντιστήρια και 
τα εκπαιδευτικά ιδρύματα για τις ειδικότητες του εκπαι¬ 
δευτικού προσωπικού, επιχειρήσεις που λειτουργούν 
αποκλειστικά και μόνο βραδινές ώρες (από 10:00 μ.μ. έως 
6:00 π.μ.). 

ε. Οι εταιρείες προσωρινής απασχόλησης (άρθρο 20 Ν. 
2956/2001). 

στ. Ατομικές επιχειρήσεις για άτομα που είναι σύζυγοι ή 
συνδέονται με α’ βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

ζ. Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

η. Οι σύζυγοι και οι συγγενείς α' βαθμού εξ’ αίματος ή 
εξ’ αγχιστείας των ομορρύθμων εταίρων στις Ο.Ε. και 
Ε.Ε., των εταίρων της Ε.Π.Ε. και των μελών του Δ.Σ. στις 
Α.Ε. 

θ. Οι συνεταιρισμοί για τα μέλη τους. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

Α. Όσον αφορά τις επιχειρήσεις: 

• Να μην έχουν μειώσει προσωπικό, ή από απόλυση ή 
από οικειοθελή αποχώρηση, στη χρονική διάρκεια των 
έξι (6) μηνών που προηγείται της ημερομηνίας υποβο¬ 
λής αίτησης και μέχρι την υπαγωγή τους στο πρόγραμ¬ 
μα. 

• Να λειτουργούν για χρονική διάρκεια τουλάχιστον 
ενός έτους έως την ημερομηνία υποβολής της αίτησής 
τους για συμμετοχή στο πρόγραμμα. 

• Να έχουν φορολογική και ασφαλιστική ενημερότητα. 

Β. Όσον αφορά τους άνεργους: 

• να έχουν την ιδιότητα του άνεργου (άρθρο 2 του Ν. 
1545/85) και να διαθέτουν δελτίο ανεργίας σε ισχύ, του¬ 
λάχιστον ένα μήνα πριν την πρόσληψή τους από τις επι¬ 
χειρήσεις. 

• να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας. 

• Να έχουν προταθεί στην επιχείρηση από τις Υπηρε¬ 
σίες Απασχόλησης του ΟΑΕΔ. 


4. ΕΠΙΧΕΙΡΗΣΕΙΣ ΔΕΝ ΜΠΟΡΟΥΝ ΝΑ ΕΠΙΧΟΡΗΓΗ¬ 
ΘΟΥΝ: 

α) Για άτομα που έχουν ήδη επιχορηγηθεί από οποιο- 
δήποτε πρόγραμμα απασχόλησης του ΟΑΕΔ μέσα στη 
διετία πριν από την ημερομηνία κατάθεσης της αίτησής 
τους για υπαγωγή στο νέο πρόγραμμα. 

β) Γιαάτομαπου κατά το τελευταίο 12μηνο πριν από την 
ημερομηνία κατάθεσης της αίτησης είχαν απασχοληθεί 
στην ίδια επιχείρηση. 

γ) Γ ια άτομα που κατά το τελευταίο 6μηνο, πριν από την 
ημερομηνία κατάθεσης της αίτησης, είχαν απασχοληθεί 
σε επιχείρηση που συμμετείχε ο ίδιος εργοδότης ή ο/η 
σύζυγος ή συγγενείς α’ βαθμού εξ αίματος ή αγχιστείας 
του αϊτούντος εργοδότη. 

δ) Σε περίπτωση που μεταβιβάστηκαν ή αλλάζουν νομι¬ 
κή μορφή ή διαλύονται και επαναλειτουργούν στον ίδιο ή 
σ’ άλλο χώρο με το αυτό αντικείμενο δραστηριότητας. 

ε) Για άτομα που τοποθετούνται αναγκαστικά με τις δια¬ 
τάξεις του Ν. 2643/98. 

5. ΔΙΑΔΙΚΑΣΙΑ ΕΝΤΑΞΗΣ 

Οι επιχειρήσεις που ενδιαφέρονται να ενταχθούν στο 
πρόγραμμα ΝΘΕ έτους 2002 πρέπει να υποβάλλουν την 
σχετική αίτηση μετά αντίστοιχα δικαιολογητικά στις κατά 
τόπους αρμόδιες υπηρεσίες του ΟΑΕΔ, εντός προθε¬ 
σμίας η οποία θα ορίζεται από σχετική προκήρυξη του 
Οργανισμού. 

6. ΠΟΣΟΣΤΑ ΕΝΤΑΞΗΣ 

Οι επιχειρήσεις που πληρούν τις τυπικές προϋποθέσεις 
δύνανται να ενταχθούν στο πρόγραμμα Ν.Θ.Ε. 2002 και 
να προσλάβουν επιχορηγούμενα άτομα σύμφωνα με τον 
παρακάτω πίνακα: 

Πλήθος επιχορηγούμενων θέσεων ανά επιχείρηση, 
σύμφωνα μετο απασχολούμενο τακτικό προσωπικό τους. 
Πλήθος απασχολούμενου τακτικού 
προσωπικού επιχειρήσεων 0-10 11-50 51-250 251 
(προσωπικό με συμβάσεις 
αορίστου χρόνου) 

Ποσοστό επί των 30% 25% 15% 10% 

απασχολουμένων 
Ελάχιστο όριο 

επιχορηγούμενων θέσεων 2 3 13 30 

Μέγιστο όριο 

επιχορηγούμενων θέσεων 3 13 30 50 

Το «ελάχιστο όριο επιχορηγούμενων θέσεων» αποτελεί 
δυνατότητα για την επιχείρηση και όχι υποχρέωσή της, 
αφού η επιχείρηση μπορεί να αιτηθεί μικρότερο πλήθος 
θέσεων από αυτό. 

7. ΚΑΤΑΝΟΜΗ ΘΕΣΕΩΝ 

Η κατανομή των θέσεων γίνεται ανά Υπηρεσία του Ορ¬ 
γανισμού με απόφαση του Δ.Σ. του. 

8. ΜΟΡΙΟΔΟΤΗΣΗ ΕΠΙΧΕΙΡΗΣΕΩΝ ΓΙΑ ΕΝΤΑΞΗ ΤΟΥΣ 
ΣΤΟ ΠΡΟΓΡΑΜΜΑ Ν.Θ.Ε. ΕΤΟΥΣ 2002 

Α. Οι επιχειρήσεις που πληρούντις προϋποθέσεις έντα¬ 
ξής τους στο πρόγραμμα μοριοδοτούνται σύμφωνα με 
την αύξηση της απασχόλησης και την διατήρηση του 
υπάρχοντος προσωπικού, ως εξής: 

1) Επιχειρήσεις που έχουν αυξήσει το προσωπικό τους 
τα τρία τελευταία χρόνια, αφαιρουμένου του προσωπικού 
που εντάχθηκε την τελευταία τριετία σε πρόγραμμα 
Ν.Θ.Ε. ή προσλήφθηκε λόγω συμμετοχής της επιχείρη¬ 
σης σε επενδυτικό σχέδιο (καθαρή αύξηση). 

Το ποσοστό αύξησης του προσωπικού επί τον συντελε¬ 
στή βαρύτητας 45%. 

2) Επιχειρήσεις που έχουν διατηρήσει, μετά το πέρας 
της χρηματοδότησης, τις επιδοτούμενες θέσεις εργα¬ 
σίας που δημιουργήθηκαν τα τρία τελευταία χρόνια στα 
πλαίσια του προγράμματος ΝΘΕ. 

Το ποσοστό διατήρησης των ΝΘΕ την τελευταία τριετία 
επί τον συντελεστή βαρύτητας 25%. 

3) Επιχειρήσεις που έχουν προσλάβει άτομα που απέ¬ 
κτησαν εργασιακή εμπειρία, κατόπιν υπαγωγής των επι¬ 
χειρήσεων στο πρόγραμμα δίαρο. 

Τα ποσοστό διατήρησης των ασκουμένων δΤΑΟΕ επί 
τον συντελεστή βαρύτητας 30%. 

4) Επιχειρήσεις που έχουν διατηρήσει τον αριθμό των 
απασχολουμένων τους κατά την τελευταία τριετία, με 
τρία (3) μόρια. 

5) Νέες επιχειρήσεις που λειτουργούν πλέον του έτους 
και μέχρι τρία χρόνια και έχουν διατηρήσειτον αριθμό των 
απασχολούμενων τους, με τρία (3) μόρια. 

Β. Σε περίπτωση ισοβαθμίας, προηγούνται οι επιχειρή¬ 
σεις με το μικρότερο αριθμό απασχολουμένων. 

9. ΔΙΑΔΙΚΑΣΙΑ ΥΠΑΓΩΓΗΣ 

• Η υπόδειξη των ανέργων στις επιχειρήσεις γίνεται 
υποχρεωτικά από τις αρμόδιες Υπηρεσίες του ΟΑΕΔ. 

• Μετά την μοριοδότηση των επιχειρήσεων, οι αρμό¬ 
διες Υπηρεσίες με έγγραφό τους (προέγκριση υπαγω¬ 
γής), θα ενημερώσουν τις επιχ/σεις που θα επιλεγούν και 
μπορούν να συμμετάσχουν στο πρόγραμμα. 

• Η εγκριτική απόφαση υπαγωγής στο πρόγραμμα εκ- 
δίδεται μετά την πρόσληψη των ανέργων, η οποία πρέπει 
να γίνει το αργότερο μέσα σε ένα μήνα από την υπόδειξή 
τους. 

• Γιατην έκδοση των σχετικών εγκριτικών αποφάσεων 
οι επιχειρήσεις υποβάλλουν, το αργότερο μέσα σε 15 
ημέρες μετάτηνημερομηνίαπρόσληψης, φωτοτυπημένα 
αντίγραφα των αναγγελιών πρόσληψης που έκαναν στο 
πλαίσιο του προγράμματος. 

10. ΠΟΣΟ ΚΑΙ ΔΙΑΡΚΕΙΑ ΤΗΣ ΕΠΙΧΟΡΗΓΗΣΗΣ 

• Το ποσό της επιχορήγησης για κάθε νέα θέση πλή¬ 
ρους απασχόλησης ορίζεται σε 14,70 ΕΥΡΩ (5.000 δρχ.) 
ημερησίως. Σε περίπτωση που μισθωτός απασχολείται με 
καθεστώς μερικής απασχόλησης από 4 ώρες και άνω ημε¬ 
ρησίως, το ποσό επιχορήγησης ανέρχεται στο ήμισυ του 
ποσού που αντιστοιχεί σε κάθε ημέρα πλήρους απασχό¬ 
λησης. 

• Η διάρκεια της επιχορήγησης για κάθε επιχείρηση 
που εντάσσεται στο πρόγραμμα είναι δώδεκα (12) μήνες 

• Μετά τη λήξη της επιχορήγησης η επιχείρηση δε¬ 
σμεύεται να διατηρήσει το προσωπικό της (παλαιό και 
επιχορηγούμενο) τουλάχιστον, για έξι (6) μήνες ακόμη. 

11. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος (18 μήνες). 

Σε περίπτωση που υπάρξει μείωση (απόλυση ή οικειο- 
θελής αποχώρηση) του προσωπικού της επιχείρησης ή 
των υποκαταστημάτων της που λειτουργούν στον ίδιο νο¬ 


μό (για το προσωπικό των οποίων δεσμεύεται η επιχείρη¬ 
ση) και εφόσον δεν υπάρξει αντίστοιχη αντικατάσταση 
μέσα σε τριάντα (30) ημέρες, το πρόγραμμα διακόπτεται 
κατά τόσες θέσεις εργασίας όσες μειώθηκε το προσωπι¬ 
κό και επιστρέφεται το αναλογούν ποσό επιχορήγησης, 
σύμφωνα με τους όρους της παρούσας Υ.Α. 

β) Οι επιχειρήσεις δεν δεσμεύονται από την παραπάνω 
διάταξη για: 

• άτομα που έχουν προσλάβει σύμφωνα με προγράμ¬ 
ματα Ειδικών Κοινωνικών Ομάδων σε περίπτωση που αυ¬ 
τά αποχώρησαν οικειοθελώς, είτε κατά το εξάμηνο πριν 
την ημερομηνία υποβολής της αίτησης της επιχείρησης 
για συμμετοχή της στο πρόγραμμα, είτε κατά τη διάρκεια 
του προγράμματος. 

12. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης εφαρμόζονται οι διατάξεις των παρ. 7 και8 
του άρθρου 29 του Ν. 1262/82, όπως συμπληρώθηκε από 
τα άρθρα 6 και 7 του Ν. 1836/89 και η επιχορήγηση δια¬ 
κόπτεται με επιστροφή του αναλογούντος ποσού, σύμ¬ 
φωνα και με την υπ' αριθμ. 2007892/461/1998 Κοινή Από¬ 
φαση περί« Ανακτήσεως Αχρεωστήτως ή παρανόμως κα- 
ταβληθέντων ποσών από εθνικούς πόρους ή πόρους της 
Ευρωπαϊκής Ένωσης στα πλαίσια της υλοποίησης κοινο¬ 
τικών πολιτικών». 

Ειδικότερα: « Ο αρμόδιος Προϊστάμενος της Υπηρε¬ 
σίας Απασχόλησης του Οργανισμού, στις περιπτώσεις 
αυτές αποφαίνεται με αιτιολογημένη απόφασή του για τη 
διακοπή της επιχορήγησης με επιστροφή του αναλογού- 
ντος ποσού που αντιστοιχεί στο υπόλοιπο χρονικό διά¬ 
στημα του συνολικού χρόνου απασχόλησης με καταβολή 
εφάπαξ εντός 15 ημερών από την κοινοποίηση της από¬ 
φασης στον ενδιαφερόμενο. Εφόσον δεν επιστραφεί 
εμπρόθεσμα το αναλογούν ποσό που αναζητείται, συ- 
ντάσσεται μετά από απόφαση του Δ.Σ του Οργανισμού, 
Πράξη Βεβαίωσης Οφειλής και αποστέλλεται στην αρμό¬ 
δια Δ.Ο.Υ για βεβαίωση και είσπραξή του». 

13. ΕΠΙΛΥΣΗ ΔΙΑΦΟΡΩΝ 

• Οποιαδήποτε διαφορά προκύψει μεταξύ των ενταγ- 
μένων στο πρόγραμμα επιχειρήσεων και των Υπηρεσιών 
Απασχόλησης του ΟΑΕΔ επιλύεται με απόφαση του Πε¬ 
ριφερειακού Διευθυντή, ή μετά από την υποβολή σχετι¬ 
κής ένστασης από την επιχορηγούμενη με το πρόγραμμα 
επιχείρηση, η οποία πρέπει να έχει υποβληθεί μέσα σε 
τριάντα (30) ημέρες απάτην κοινοποίηση της απορριπτι¬ 
κής απόφασης. 

• Ένσταση κατά απορριπτικής απόφασης του Περιφε¬ 
ρειακού Δ/ντή εφόσον αυτή υποβληθεί εντός 30 ημερών 
από την κοινοποίηση της, εξετάζεται για θεραπεία από 
Επιτροπή η οποία θα ορισθεί με απόφαση του Δ.Στου ΟΑ¬ 
ΕΔ και θα αποτελείται από μέλη αυτού ή/και ανώτερους ή 
ανώτατους υπαλλήλους του Οργανισμού. 

14. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ 

• Η προθεσμία υποβολής των αιτήσεων των επιχειρή¬ 
σεων για συμμετοχή τους στο πρόγραμμα ορίζεται από 
σχετική προκήρυξη του Οργανισμού. 

• Το Δ ,Σ του ΟΑΕΔ δύναται με αιτιολογημένη απόφα¬ 
ση του να παρατείνει το πρόγραμμα είτε στο σύνολο του 
είτε σε μεμονωμένες τοπικές υπηρεσίες 

15. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑ¬ 
ΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριν την 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή- 
ρησηςτωνόρωντου προγράμματος. Για τους επιτόπιους 
ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
ΟΑΕΔ συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφο¬ 
νται με λεπτομέρεια αν τηρούνται οι όροι ένταξης στο 
πρόγραμμα. Αντίγραφο της έκθεσης παραδίδεται στην 
επιχείρηση. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

• Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων, 
καθώς και την επιβολή κυρώσεων. 

Β. Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και σχετικά έγ¬ 
γραφα με την υπαγωγή τους στο πρόγραμμα τουλάχι¬ 
στον για τρία (3) χρόνια από την αποπληρωμή του προ¬ 
γράμματος. 

Γ. Για τον έλεγχο των όρων υλοποίησης και την επίτευ¬ 
ξη των στόχων του προγράμματος, ο ΟΑΕΔ: 

1. Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρείται 
στις Υπηρεσίες Απασχόλησης του ΟΑΕΔ και περιλαμβάνει 
άλατα στοιχεία που αφορούντη σχέση της επιχείρησης με 
το πρόγραμμα, ξεκινώντας από την ημερομηνία υποβολής 
της αίτησής της για συμμετοχή σε αυτό έως την αποπλη¬ 
ρωμή της (δικαιολογητικά υπαγωγής και καταβολής της 
επιχορήγησης, πρωτότυπα παραστατικά δαπανών τόσο 
της αναδόχου επιχείρησης όσο και της Υπηρεσίας που κα¬ 
ταβάλλει την επιχορήγηση, διοικητικές πράξεις της Υπη¬ 
ρεσίας όπως εγκριτικές αποφάσεις, αποφάσεις έναντι πι¬ 
θανών ενστάσεων, εκθέσεις ελέγχων κ.λ.π.) 

2. Αναπτύσσει και τηρεί Μητρώο επιχορηγουμένων επι¬ 
χειρήσεων του οποίου οι ελάχιστες απαιτήσεις αφορούν 
στην αποτύπωση των κάτωθι χαρακτηριστικών ανά επιχο¬ 
ρηγούμενη επιχείρηση: 

• Την Υπουργική Απόφαση στο πλαίσιο της οποίας επι¬ 
χορηγείται, 

• επωνυμία, διεύθυνση, ΑΦΜ καιΔΟΥ, 

• μέγεθος (πλήθος απασχολούμενων) και οικονομική 
δραστηριότητα, 

• πλήθος θέσεων για τις οποίες επιχορηγείται βάσει 
του προγράμματος και ανάλυση των ωφελούμενων άνερ¬ 
γων που προσέλαβε στο πλαίσιο αυτό κατά φύλο, ηλικία, 
διάρκεια ανεργίας και ειδικότητα με την οποία απασχο¬ 
λούνται, 

• μηνιαίες μισθοδοτικές καταστάσεις με επιμερισμό 
των μισθωτών για τους οποίους επιχορηγούνται βάσει 
του προγράμματος, 

• συνολικό ποσό με το οποίο επιχορηγούνται στο πλαί¬ 
σιο του προγράμματος, καθώς και ανάλυση των δόσεων 
με τις οποίες καταβάλλεται η επιχορήγηση κατά ημερο¬ 
μηνία, 

• πορίσματα πραγματοποιηθέντων ελέγχων. 


Το Μητρώο επιχορηγούμενων επιχειρήσεων αναπτύσ¬ 
σεται στη Διοίκηση του ΟΑΕΔ και τροφοδοτείται τακτι¬ 
κά, με πρωτογενή στοιχεία από τις τοπικές Υπηρεσίες 
του. 

Δ. Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος 
,μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενη επιχείρη¬ 
ση, όλες οι πληρωμές που πραγματοποιούνται με τα δια¬ 
κριτικά χαρακτηριστικά των αντίστοιχων παραστατικών 
τους (ημερομηνία, είδος και αριθμός παραστατικού, κα¬ 
τηγορία, ποσό και αιτιολογία δαπάνης). 

16. ΕΛΕΓΚΤΙΚΑ ΟΡΓΑΝΑ 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του ΟΑΕΔ, σύμφωνα με τα οριζόμενα 
στην Κοινή Υπουργική Απόφαση υπ. αριθμ. 2/34255/ 
0022 / 6 . 6 . 2001 . 

• Ελεγκτικά Όργανα που αναφέρονται, κατ’ εφαρμογή 
του Ν. 2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιους υπαλλήλους της Ειδικής Υπηρεσίας Δια¬ 
χείρισης Επιχειρησιακού προγράμματος «Απασχόληση 
και Επαγγελματική Κατάρτιση», σύμφωνα με την υπ’ αρ. 
8267/14.12.2000 ΚΥΑ. 

17. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Ο προϋπολογισμός του προγράμματος ανέρχεται σε 
66.030.814 € (22.500.000.000 δρχ.) και εγγράφεται στο 
Π.Δ.Ε. 

Η ανωτέρω δαπάνη επιμερίζεται ως εξής: 

έτος 2002 ποσό 4.500.000.000 δρχ. ή 13.206.162 € και 

έτος 2003 ποσό 18.000.000.000 δρχ. ή 52.824.652 €. 

Ο κωδικός προϋπολογισμού στον οποίο χρεώνονται οι 
ανωτέρω δαπάνες του προγράμματος είναι 2793 Β1. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του Ν. 
2860/14.11.2000, στο Ε.Π. «Απασχόληση και Επαγγελμα¬ 
τική Κατάρτιση». 

18. ΕΞΕΙΔΙΚΕΥΣΗ ΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 

Οι λεπτομέρειες εφαρμογήςτου προγράμματος θα ορι- 

σθούν με εγκύκλιο του ΟΑΕΔ, η οποία θα τύχει δημοσιό¬ 
τητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 20 Μάίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΡΓΑΣΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

- ♦ - 

Αριθ.οικ. 190800 (3) 

Έναρξη λειτουργίας της ΑΈ. «Παρατηρητήριο Απασχό¬ 
λησης Ερευνητική Πληροφορική ΑΈ.» 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ137Α) 

2. Τις διατάξεις του άρθρου 11 του Ν. 2956/2001 «Ανα¬ 
διάρθρωση ΟΑΕΔ και άλλες διατάξεις» (ΦΕΚ 258 Α) 

3. Του Ν. 2190/1920 «Περί ανωνύμων Εταιρειών» (ΦΕΚ 
37 Α), όπως ισχύει. 

4. Του άρθρου Ιδπαραγρ. 5του Ν. 2224/94 (ΦΕΚ 112 Α) 

5. Του ΠΔ/τος 360/97 (ΦΕΚ 240 Α) «Διατήρηση της Επο- 
πτείας ν.π.δ.δ. από το Υπουργείο Εργασίας και Κοινωνι¬ 
κών Ασφαλίσεων» 

6. Την ΚΥΑ Υπουργών Ανάπτυξης και Εργασίας και Κοι¬ 
νωνικών Ασφαλίσεων μεαριθμ. 190598/9.4.2002, αποφα¬ 
σίζουμε: 

Ορίζουμε ως ημερομηνία έναρξης λειτουργίας της Α.Ε. 
«Παρατηρητήριο Απασχόλησης Ερευνητική - Πληροφο¬ 
ρική Α.Ε.» για την21 Μάίου 2002. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα 21 Μάίου 2002 

Ο ΥΠΟΥΡΓΟΣ 

Δ. ΡΕΠΠΑΣ 
-♦- 

Αριθ. ΔΥ8β/Γ.Π.οικ 49826 (4) 

Χαρακτηρισμός του έργου «Ανακαίνηση όψεων κτηρίου 
Υπουργείου Υγείας και Πρόνοιας» ως ειδικού και γενι¬ 
κότερης σημασίας και ορισμός φορέα εκτέλεσής του. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 95/2000 (ΦΕΚ 76/Α/2000), άρθρο 33 παρ. 2 
εδάφιο Β(4) για τον οργανισμό του Υπ. Υγείας και Πρό¬ 
νοιας, όπως τροποποιήθηκε με το Π.Δ. 299/2000 (ΦΕΚ 
240/Α/2000). 

2. Το Ν.Δ. 2386/1953 (ΦΕΚ 111/Α/53) «Περί ενοποιήσε- 
ως και αποκεντρώσεως των Τεχνικών Υπηρεσιών του 
Κράτους», άρθρο 1 παρ. 2α. 

3. Το Ν. 1418/1984 (ΦΕΚ 23/Α/1984) «Περί εκτελέσεως 
Δημοσίων Έργων και ρυθμίσεις συναφών θεμάτων», ό¬ 
πως τροποποιήθηκε και συμπληρώθηκε με το Ν. 2229/ 
1994 (ΦΕΚ 138/Α/1994), το Ν. 2372/1996 (ΦΕΚ 29/Α/ 
1996), το Ν. 2519/1997 (ΦΕΚ 165/Α/21.8.1997), το Ν. 
2576/1998 (ΦΕΚ 25/Α/9.2.1998), το Ν. 2741/99 και το Ν. 
2940/2001 και ισχύει σήμερα. 

4. Το Π. Δ. 609/1985 (ΦΕΚ223/Α/1985) «Περί κατασκευ¬ 
ής Δημοσίων έργων», εκτελεστικό του Ν. 1418/1984, 
όπως τροποποιήθηκε με το Π.Δ. 286/1994 (ΦΕΚ 148/Α/ 
1994), το Π.Δ. 368/1994 (ΦΕΚ 201/Α/1994), το Π.Δ. 
402/1996 (ΦΕΚ269/Α/10.12.1996), το Π.Δ. 210/1997 (ΦΕΚ 
97/Α/6-8-1997), το Π.Δ. 218/1999 (ΦΕΚ 187/Α/16.9.1999), 
το Π .Δ.278/99, το Π.Δ. 18/2000 και το Π.Δ.334/2000 και 
ισχύει σήμερα. 

5. Την κοινή απόφαση 6459/31.10.2001 (ΦΕΚ 1480/Β/ 
2001) του Πρωθυπουργού και του Υπουργού Υγείας και 
Πρόνοιας για την ανάθεση αρμοδιοτήτων στους Υφυ¬ 
πουργούς Υγείας και Πρόνοιας 

6. Την απόφαση Δ-Υ(3-4)α/Γ.Π. οίκ.44071/18.12.2001 
(ΦΕΚ 1741/Β/2001) του Υπουργού Υγείας και Πρόνοιας 
για τη μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Υπουργού» στους Γε¬ 
νικούς Γραμματείς, Γενικούς Διευθυντές και ανωτέρους 
υπαλλήλους του Υπουργείου Υγείας και Πρόνοιας. 

7. Το Ν. 2519/1997 (ΦΕΚ 165/Α/21.8.1997) για την Ανά¬ 
πτυξη και Εκσυγχρονισμό του Ε.Σ.Υ. και άλλες διατάξεις. 

8. Το Ν. 2955/2001 (ΦΕΚ 256/Α/2.11.2001) για τις προ¬ 
μήθειες Νοσοκομείων και λοιπών μονάδων υγείας των 
Πε.Σ.Υ. και άλλες διατάξεις. 


9. Το γεγονός ότι το έργο του θέματος αφορά εργασίες 
ανακαίνισης και εκσυγχρονισμού των κυρίων όψεων του 
κτηρίου του Υπουργείου Υγείας και Πρόνοιας, το οποίο 
θα πρέπει να βρίσκεται σε πλήρη και ασφαλή λειτουργία 
καθόλητη διάρκεια των εργασιών, αποφασίζουμε: 

α. Χαρακτηρίζουμε το έργο «Ανακαίνιση όψεων κτηρίου 
Υπουργείου Υγείας και Πρόνοιας», προϋπολογισμού 
380.000 ΕΥΡΩ συμπεριλαμβανομένου του ΦΠΑ, ως ειδικό 
και γενικότερης σημασίας σύμφωνα με την παράγραφο 1 
του άρθρου 54του Ν. 2519/1997, όπως συμπληρώθηκε με 
την παράγραφο 6 του άρθρου 10 του Ν. 2955/2001. 

β. Ορίζουμε φορέα εκτέλεσης του έργου ως εξής: 

1. Διευθύνουσα Υπηρεσία: Το Τμήμα Προγραμματι¬ 
σμού και Εποπτείας Έργων της Διεύθυνσης Τεχνικών 
Υπηρεσιών του Υπουργείου Υγείας και Πρόνοιας. 

2. Προϊσταμένη Αρχή: Η Διεύθυνση Τεχνικών Υπηρε¬ 
σιών του Υπουργείου Υγείας και Πρόνοιας. 

3. Τεχνικό Συμβούλιο: Το Τεχνικό Συμβούλιο του Υπουρ¬ 
γείου Υγείας και Πρόνοιας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Μάίου 2002 

Με εντολή Υπουργού 

Ο Γ ενικός Γ ραμματέας 
ΧΑΡ. ΣΟΦΙΑΝΟΣ 

-*- 

Αριθ. 79442 (5) 

Τροποποίηση απόφασης συγκρότησης Κεντρικής Επι¬ 
τροπής Μεταγωγών. (Κ.Ε.Μ.). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παραγράφου 1 του άρθρου 9 του Ν. 
2776/1999 (ΦΕΚ291 τ Α/24.12.99). 

β) Την απόφαση του Υπ. Δικαιοσύνης αριθ. 31224/ 

7.3.2000 «Συγκρότηση Κεντρικής Επιτροπής Μεταγωγών 
(ΚΕΜ). (ΦΕΚ293τ Β710.3.2000). 

γ) Την απόφαση του Υπ. Δικαιοσύνης αριθμ. 57582/ 

12.5.2000 «Τροποποίηση απόφασης συγκρότησης Κε¬ 
ντρικής Επιτροπής Μεταγωγών (ΚΕΜ)». (ΦΕΚ 660 τ 
Β723.5.2000). 

δ) Την απόφαση του Υπ. Δικαιοσύνης αριθμ. 51943/ 
5.4.2001 «Τροποποίηση απόφασης συγκρότησης Κεντρικής 
Επιτροπής Μεταγωγών (ΚΕΜ)». (ΦΕΚ404τ Β710.4.2001). 

ε) Την υπηρεσιακή μεταβολή, του Εισαγγελέα Επόπτη 
του Συγκροτήματος Φυλακών Κορυδαλλού, τακτικού μέ¬ 
λους της ΚΕΜ, καθώς και του αναπληρωτή του Εισαγγε¬ 
λέα Πρωτοδικών. 

στ) Την απόφαση του Υπ. Δικαιοσύνης αριθμ. 26194/ 
28.2.2002 «Ανασυγκρότηση του Κεντρικού Επιστημονι¬ 
κού Συμβουλίου Φυλακών (ΚΕΣΦ)». (ΦΕΚ 279 τ Β7 
7.3.2002). 

ζ) Το γεγονός ότι από την δημοσίευση της παρούσης, ου- 
δεμία δαπάνη εις βάρος του Δημοσίου προκύπτει, αποφα¬ 
σίζουμε: 

Τροποποιούμε τις αριθμ. 31224/7.3.2000, 57582/ 

12.5.2000 και 51943/5.4.2001 αποφάσεις του Υπουργού 
Δικαιοσύνης και ορίζουμε: 

1. Τον Αριστείδη Φραγκιαδάκη, Αντεισαγγελέα Εφετών 
Πειραιά, Επόπτη του Συγκροτήματος Φυλακών Κορυδαλ¬ 
λού, ωςτακτικό μέλος της Κεντρικής Επιτροπής Μεταγω- 

γών (ΚΕΜ) και αναπληρωτή του την Ρουδάμα Θεοδωρί- 
δου. Εισαγγελέα Πρωτοδικών, αναπληρωτή Επόπτη του 
ιδίου Συγκροτήματος. 

2. Την Καλλιόπη Σπινέλλη, Πρόεδρο του Κεντρικού Επι¬ 
στημονικού Συμβουλίου Φυλακών (ΚΕΣΦ), ως τακτικό μέ¬ 
λος της Κεντρικής Επιτροπής Μεταγωγών (ΚΕΜ) και ανα¬ 
πληρωτή της τον Νέστωρα Κουράκη, αναπληρωτή Πρόε¬ 
δρο του Κεντρικού Επιστημονικού 

Συμβουλίου Φυλακών (ΚΕΣΦ). 

3. Κατά τα λοιπά ισχύει η απόφασή μας αριθμ. 31224/ 
7.3.2000, όπως τροποποιήθηκε. 

Η απόφαση αυτή δημοσιεύεται στην Εφημερίδατης Κυ- 
βερνήσεως. 

Αθήνα, 21 Μαΐου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. ΥΠΠΟ/ΔΙΟΙΚ/Α4/Φ83/28Ρ92 (6) 

Τροποποίηση της απόφασης συγκρότησης του Κεντρι¬ 
κού Αρχαιολογικού Συμβουλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α) Του Π.Δ. 941/1977 για τον Οργανισμό του Υπουργεί¬ 
ου Πολιτισμού 

β)τηςπαρ. 6του αρθρ. 30 του Ν.2190/4 « Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης» (ΦΕΚ 28/Α/3.3.94) 

2. Την αριθμ. 25860/26.4.82 Κ.Υ.Α. (ΦΕΚ 216/Β/26.4.82) 

3. Την αριθμ. 52650/31.12.1987 Κοινή απόφαση «Ανα¬ 
σύνθεση ΣυμβουλίωντουΥΠΠΟ» (ΦΕΚ 781 /Β/31.12.1987) 

4. Το αριθμ. 2044/15.1.988 έγγραφο του ΓΝΟΣτου ΥΠ- 
ΠΟ «Διόρθωση λαθών» (ΦΕΚ 44/Β/2.2.1988) 

5. Την αριθμ. ΥΠΠΟ/ΓΝΟΣ/44046/22.9.92 Κ.Υ. απόφαση 
«Περιορισμός συλλογικών οργάνων του ΥΠΠΟ, των Γεν. 
Γραμματειών και των εποπτευομένων απ’ αυτό Δημοσίων 
Υπηρεσιών» 

6. Τις διατάξεις του άρθρου 29Ατου Ν. 1558/ 85 όπως 
αυτό προστέθηκε με το άρθρο 27 του Ν. 2081/92 καιαντι- 
καταστάθηκε με το άρθρο 1 παρ 2Ατου Ν. 2469/97 και το 
γεγονός ότι από τις διατάξεις της παρούσης δεν προκα- 
λείται πρόσθετη δαπάνη σε βάρος του Κρατικού Προϋ¬ 
πολογισμού. 

7. Την αριθμ. ΥΠΠΟ/ΔΙΟΙΚ/Α4/Φ83/5274/11.2.2000 Υ.Α. 
«Τροποποίηση συγκρότησης Κεντρικού Αρχαιολογικού 
Συμβουλίου (ΚΑΣ)» (ΦΕΚ 146/Β/14.2.2000 διόρθωση 
σφάλματος ΦΕΚ 018/Β/10.8.2000). 

8. Την αριθμ. ΥΠΠΟ/ΔΙΟΙΚ/Α4/Φ83/11868/8.3.2000 Υ.Α. 
Τροποποίηση συγκρότησης Κεντρικού Αρχαιολογικού 
Συμβουλίου (ΦΕΚ384/Α724.3.2000). 

9. Την αριθμ. ΥΠΠΟ/ΔΙΟΙΚ/Α4/2/60635/0022/19.10. 
2001 κοινή απόφαση των Υπουργών Οικονομικών και Πο¬ 
λιτισμού «Καθορισμός αμοιβής μελών του Κεντρικού Αρ¬ 
χαιολογικού Συμβουλίου του ΥΠΠΟ και αριθμού συνε¬ 
δριάσεων αυτού. 

10. Την αριθμ. ΥΠΠΟ/ΔΙΟΙΚ/Α4/Φ83/8718/15.2.2002 
Υ.Α. «Ορισμός μελών του Κεντρικού Αρχαιολογικού Συμ¬ 
βουλίου του ΥΠΠΟ», αποφασίσουμε: 

1. Τροποποιούμε την αριθμ. ΥΠΠΟ/ΔΙΟΙ/Α4/Φ83/5274/ 
11.2.2000 υπουργική απόφαση με την οποία ορίστηκε η συ¬ 
γκρότηση του Κεντρικού Αρχαιολογικού Συμβουλίου καθώς 


και την τροποποιητική αυτής με την αριθμ. 11868/8.3.2000 
όμοια απόφαση και ορίζουμε ότι οι περιπτώσεις 

ε’ ιέ’, και ιη’ αντικαθίστανται ως ακολούθως: 

ε) «Ένας αρχιτέκτονας καθηγητής Αρχιτεκτονικής Σχο¬ 
λής , εν ενεργεία ή ομότιμος, αναπληρούμενοςαπό άλλο αρ¬ 
χιτέκτονα, καθηγητή Πανεπιστημίου εν ενεργείαή ομότιμο». 

ιε) «Δύο (2) Αρχαιολόγοι Κλασικών Αρχ/των, εν ενεργεία 
ή συνταξιούχοι αναπληρούμενοι από Αρχαιολόγους της 
ίδιας ειδικότητας εν ενεργεία ή συνταξιούχους». 

ιη) «Ένας (1) αρχαιολόγος Κλασικών Αρχ/των, Προϊ¬ 
στάμενος Δ/νσης, αναπληρούμενος από αρχαιολόγο 
Κλασικών Αρχ/των, Προϊστάμενο Δ/νσης». 

2. Κατά τα λοιπά εξακολουθούν να ισχύουν οι ανωτέρω 
τροποποιούμενες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ.5196 (7) 

Τροποποίηση της απόφασης 48/25.7.2000 συνεδρίασης 
του Δ.Σ. της Εταιρίας Εκκαθάρισης Συναλλαγών Επί Πα- 
ραγώγων Α. Ε. «Κανονιστικό πλαίσιο για την εκκαθάριση 
συναλλαγών επί Χρηματοοικονομικών Προϊόντων μέσω 
της Εταιρίας Εκκαθάρισης Συναλλαγών Επί Παραγώ- 
γων» (ΕΤ.Ε.Σ.Ε.Π.) (ΦΕΚ Β' 960/31.7.2000), όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΤΑΙΡΙΑΣ ΕΚΚΑΘΑΡΙΣΗΣ 
ΣΥΝΑΛΛΑΓΩΝ ΕΠΙ ΠΑΡΑΓΩΓΩΝ ΑΈ. 

(Απόφαση 78/26.4.2002) 

Αφού έλαβε υπόψη: 

1. Τις διατάξεις της παραγράφου 4 του άρθρου 31 του 
ν. 2533/1997 «Χρηματιστηριακή Αγορά Παραγώγων και 
άλλες διατάξεις» (ΦΕΚ Α' 228/11.11.1997), όπως ισχύει 

2. Τις διατάξεις της απόφασης 48/25.7.2000 συνεδρία¬ 
σης του Δ.Σ. της Εταιρίας Εκκαθάρισης Συναλλαγών Επί 
Παραγώγων ΑΈ. «Κανονιστικό Πλαίσιο για την εκκαθάρι¬ 
ση συναλλαγών επί Χρηματοοικονομικών Προϊόντων μέ¬ 
σω Εταιρίας Εκκαθάρισης Συναλλαγών Επί Παραγώγων» 
(ΦΕΚ Β' 960/31.7.2000), όπως ισχύει 

3. Το άρθρο 29Ατου ν. 1558/85 «Κυβέρνηση και Κυβερ- 
νητικά'Οργανα» (ΦΕΚΑΊ37), όπως προστέθηκε με το άρ¬ 
θρο 27 του ν. 2081/1992 (ΦΕΚ ΑΊ52/20.9.1992) 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Τροποποιεί την απόφαση 48/25.7.2000 συνεδρίασης 
του Δ.Σ. της Εταιρίας Εκκαθάρισης Συναλλαγών Επί Πα¬ 
ραγώγων ΑΈ. «Κανονιστικό πλαίσιο για την εκκαθάριση 
συναλλαγών επί Χρηματοοικονομικών Προϊόντων μέσω 
της Εταιρίας Εκκαθάρισης Συναλλαγών Επί Παραγώγων» 
(ΕΤ.Ε.Σ.Ε.Π.) (ΦΕΚ Β' 960/31.7.2000), όπως τροποποιή¬ 
θηκε με τις αποφάσεις 51/17.10.2000, 52/5.12.2000, 
54/9.1.2001, 55/5.2.2001, 59/15.5.2001, 68/6.11.2001, 
70/13.12.2001,72/4.2.2002 και 77/10.4.2002 του Δ.Σ. της 
Εταιρίας Εκκαθάρισης Συναλλαγών Επί Παραγώγων ΑΈ. 
(ΦΕΚ Β' 1400/17.11.2000, 1502/8.12.2000, 12/11.1.2001, 
175/21.2.2001, 621/25.5.2001, 1565/23.11.2001, 1741/ 
28.12.2001, 168/14.2.2002 και 551/2.5.2002 αντίστοιχα), 
ως εξής: 

Άρθρο 1 

Το τελευταίο εδάφιο του άρθρου 26 της απόφασης τρο¬ 
ποποιείται ως εξής: 

ΙΔΙΟΤΗΤΑ ΕΛΑΧΙΣΤΗ ΑΞΙΑ 

Μέλη Χ.Π.Α., μη Μέλη ΕΤ.Ε.Σ.Ε.Π. 150.000 € 
Άμεσα Μέλη ΕΤ.Ε.Σ.Ε.Π. 1.467.351,43 € 

Γενικά Μέλη ΕΤ.Ε.Σ.Ε.Π. 2.934.702,86 € 

Άρθρο 2 
Ισχύς 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 679/Φ.59/14.5.2002 Κ.Υ.Α. των Υφυπουργών Οι¬ 
κονομίας και Οικονομικών και του Υπουργού Μεταφορών 
και Επικοινωνιών, που δημοσιεύθηκε στο με αριθμό 
Φ.Ε.Κ. 596/τ.Β/15.5.2002 με ημερομηνία κυκλοφορίας 
την 21η Μαΐου 2002, γίνεται η παρακάτω διόρθωση 
σφάλματος στην σελίδα 7982, στην 2η στήλη και στον 
στίχο 5, από την πάνω πλευρά της στήλης, διορθώνεται 
το εσφαλμένο «Εκπρόσωπος του Συλλόγου Ατόμων με 
Ειδικές Ανάγκες (Α.Μ.Ε.Α)» στο ορθό «Εκπρόσωπος της 
Εθνικής Συνομοσπονδίας Ατόμων με Ειδικές Ανάγκες 
(Ε.Σ.Α.Ε.Α)». 

Επίσης στην ίδια σελίδα, στήλη, πλευρά και στον στίχο 
9 διορθώνεταιτο εσφαλμένο «ναπροκαλούνται» στο ορθό 
«να προσκαλούνται». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




